L'antic escorxador de Cassà de la Selva es convertirà a partir de gener en l'espai que reunirà tots els serveis relacionats amb joventut del municipi. Per aquest motiu, el Punt d'Informació Juvenil i l'Oficina d'Emancipació, que actualment comparteixen dependències amb l'àrea de Promoció Econòmica, a la sala l'Estació, es traslladaran a l'Escorxador. Aquests canvis han estat motivats també per la finalització dels plans ocupacionals, que han comportat la reducció dels tècnics de l'àrea, passant de tres persones a només una, i per l'acabament de la Casa d'Oficis, que ha deixat lliures algunes dependències de l'equipament que s'utilitzaven per als cursos de formació del programa.